rejauldu/bengali-wikipedia huggingface dataset:
টু: এ ফিল্ম ফেবেল () হলো সত্যজিৎ রায় পরিচালিত একটি ১৯৬৪ সালের ভারতীয় সাদা-কালো স্বল্পদৈর্ঘ্য চলচ্চিত্র। একটি অলাভজনক মার্কিন গণ সম্প্রচার দূরদর্শন, পিবিএস-এর অনুরোধে এসসো ওয়ার্ল্ড থিয়েটারের ব্যানারে ছবিটি তৈরি করা হয়েছিল। এটি ভারতীয় স্বল্পদৈর্ঘ্য চলচ্চিত্রের একটি ট্রিলজির অংশ হিসাবে তৈরি করা হয়েছিল। ট্রিলজির অন্য দুটি চলচ্চিত্রের একটি ভারতীয় সেতার বাদক পণ্ডিত রবি শঙ্করকে নিয়ে এবং আর অন্যটি মুম্বাইয়ের একটি ব্যালে ট্রুপ নিয়ে তৈরি করা হয়েছিল। সত্যজিৎ রায় বাংলা সিনেমার একজন শ্রেষ্ঠ প্রতিভা, তাকে বাংলাদেশের (সম্পূর্ণ বাংলা) পটভূমিতে ইংরেজি ভাষায় একটি চলচ্চিত্র নির্মাণের জন্য অনুরোধ করা হয়েছিল, তবে সত্যজিৎ নির্বাক চলচ্চিত্রের একজন প্রশংসক হওয়ায় এই ধারার প্রতি শ্রদ্ধা হিসেবে কোনো সংলাপ ছাড়াই একটি চলচ্চিত্র নির্মাণের সিদ্ধান্ত নিয়েছিলেন।    শর্ট ফিল্মটিতে একটি ধনী ও পথশিশুকে ধনী শিশুটির জানালার মধ্য দিয়ে তাদের মুখোমুখি দেখা যায়। ফিল্মটিতে কোন সংলাপ ছাড়াই তৈরি করা হয়েছে। দুই বাচ্চা তাদের খেলনাগুলোর ধারাবাহিক প্রদর্শনের মধ্য দিয়ে একে অপরের ক্ষমতা দেখতে চেষ্টা করে। চলচ্চিত্রটি শিশুসুলভ প্রতিদ্বন্দ্বিতাকে জাগতিক হইহট্টগোল এবং সঙ্গীতের সাহায্যে চিত্রিত করেছে। সত্যজিতের এই ছবিটি যদিও সবার কাছে তেমন বিখ্যাত নয় কিন্তু বিশেষজ্ঞরা এই ছবিটিকে তার সেরা চলচ্চিত্রগুলোর মধ্যে অন্যতম একটির স্বীকৃতি দিয়েছেন। এটিকে প্রায়শই তার অন্যতম সেরা কীর্তি গুপি গাইন বাঘা বাইন (১৯৬৯)-এর ভূমিকা হিসাবে বিবেচনা করা হয়। ভিয়েতনাম যুদ্ধের সময় তৈরি হওয়ায়, বিশেষজ্ঞরা বিশ্বাস করেন যে ছবিটি "একটি শক্তিশালী যুদ্ধবিরোধী স্বর" তৈরি করে কারণ এতে শোষিত নিপীড়িত দরিদ্র শিশুটির কম দামী বাঁশির শব্দে সেই ধনী শিশুটির সমস্ত দামী খেলনাগুলোর গুরুত্বকে মলিন করে তার অপ্রতিরোধ্য শব্দ (আওয়াজ) দিয়ে শেষ হয় যা আমেরিকার বহু উন্নত অস্ত্রশস্ত্র থাকা সত্ত্বেও তাদের হারকে ও ভিয়েতনামের সাধারণ গেরিলা যোদ্ধাদের বীরত্বকে প্রতিধ্বনিত করে।   একাডেমি ফিল্ম আর্কাইভ, যা একাডেমি ফাউন্ডেশনের অংশ, সত্যজিৎ রায়ের চলচ্চিত্র পুনরুদ্ধার করার একটি উদ্যোগ নেয় এবং ১৯টি সত্যজিতের চলচ্চিত্রকে পুনরুদ্ধার করতে সমর্থ হয়। টু ২০০৬ সালে সংরক্ষণ করা হয়েছিল। চলচ্চিত্রটির মূল চিত্রনাট্যে সত্যজিৎ রায়ের ছেলে সন্দীপ রায়ের লেখা ’অরিজিনাল ইংলিশ ফিল্ম স্ক্রিপ্টস সত্যজিৎ রায়’ নামের একটি বইতে অন্তর্ভুক্ত ছিল।   তথ্যসূত্র    বহিঃসংযোগ     বিষয়শ্রেণী:সত্যজিৎ রায় পরিচালিত চলচ্চিত্র বিষয়শ্রেণী:ভারতীয় স্বল্পদৈর্ঘ্য চলচ্চিত্র বিষয়শ্রেণী:১৯৬৪-এর চলচ্চিত্র বিষয়শ্রেণী:১৯৬৫-এর চলচ্চিত্র বিষয়শ্রেণী:যুদ্ধবিরোধী চলচ্চিত্র বিষয়শ্রেণী:ভারতীয় নির্বাক চলচ্চিত্র বিষয়শ্রেণী:১৯৬৪-এর নাট্য চলচ্চিত্র বিষয়শ্রেণী:১৯৬৪-এর স্বল্পদৈর্ঘ্য চলচ্চিত্র
সৈয়দ আজিজুর রহমান নওয়াব মিঞা (১৯০১-১৯৫৬) ছিলেন একজন বাঙালি রাজনীতিবিদ এবং পূর্ব বাংলার আইনসভার সাবেক হুইপ ।   প্রাথমিক জীবন এবং শিক্ষা  আজিজুর রহমান ১৯০১ সালে বেঙ্গল প্রেসিডেন্সির বাকেরগঞ্জ জেলার ভোলা দ্বীপের বাটামারা গ্রামের এক সম্ভ্রান্ত বাঙালি মুসলিম সৈয়দ জমিদার পরিবারে জন্মগ্রহণ করেন। জমিদারিটি তার দাদা সৈয়দ তোরাব আলী দ্বারা প্রতিষ্ঠিত হয়েছিল, প্রথমে ভোলায় উলনিয়ার জমিদার কালারাজা কর্তৃক ৩৬০ একর জমি উপহার দেওয়ার পরে। সৈয়দ তোরাব আলী মূলত হিন্দুস্তানের জৌনপুরের বাসিন্দা এবং জৌনপুরের পীর খান্দানের সাথে যুক্ত ছিলেন, কিন্তু বৃহত্তর বাকেরগঞ্জ অঞ্চলে পুলিশ কনস্টেবল হিসেবে নিযুক্ত ছিলেন।  যখন নয় বছর বয়সে আজিজুর রহমানের বাবা সৈয়দ আলতাফুর রহমান মারা যান। এরপর তিনি চলে যান নানার বাড়ি উজিরপুরের আগরপুর মিঞা বাড়িতে। এবং তারা ছিলেন পাঠান সেনাপতি শাহ মুহম্মদ আশরফ জহান খাঁর বংশধর।  তিনি বরিশালের ব্রজমোহন কলেজে পড়াশোনা শেষ করেন।   কর্মজীবন  মাত্র আঠারো বছর বয়সে, আজিজুর রহমান বাকেরগঞ্জ জেলা বোর্ডে তার কর্মজীবন শুরু করেন এবং টানা তিন দশক লোকাল বোর্ডের সদস্য হিসেবে দায়িত্ব পালন করেন। তিনি জেলার অবকাঠামো উন্নয়নে অবদান রেখেছিলেন এবং বিশেষ করে সামাজিক কাজে জড়িত ছিলেন। তিনি 1937 সালের বাংলা আইনসভা নির্বাচনে মুসলিম লীগ প্রার্থী হিসেবে ভোলা দক্ষিণ আসনে প্রতিদ্বন্দ্বিতা করেন, কৃষক প্রজা পার্টির তোফায়েল আহমদ চৌধুরীর কাছে হেরে যান। আজিজুর রহমান 1946 সালের নির্বাচনে তার প্রতিদ্বন্দ্বী কৃষক প্রজা পার্টির হাশেম আলী খানকে পরাজিত করার পর ভোলা দক্ষিণ আসনের একজন মুসলিম লীগ প্রার্থী হিসেবে বঙ্গীয় আইনসভায় নির্বাচিত হন। একই বছর, তিনি তার নিজ বাড়ি বাটামারা দারোগা বাড়ীতে একটি লঙ্গরখানা খোলেন, যেখানে তিনি এক মাসের জন্য খাবার বিতরণ করেন। তার উদ্যোগ দেখে সরকার পরবর্তীতে এ অঞ্চলের বিভিন্ন স্থানে লঙ্গরখানা চালু করে।  1947 সালে বঙ্গভঙ্গের পর তিনি সংসদীয় সচিব হন। তিনি সাত বছর পূর্ব বাংলার আইনসভার চিফ হুইপ হিসেবে দায়িত্ব পালন করেন।   ব্যক্তিগত জীবন  তার ছোট ভাই সৈয়দ মাহবূবুর রহমান ছিলেন বাংলাদেশ সরকারের সচিব এবং  রাজিয়া বানুর স্বামী। আজিজুর রহমানের বড় মেয়ে খান বাহাদুর হেমায়েতউদ্দীন আহমদের তৃতীয় সাহেবজাদা কাপ্তান কবীরউদ্দীন আহমদকে (বন্দর ও নৌপরিবহন বিভাগের সাবেক উপ-পরিচালক, বিআইডব্লিউটিএ) বিয়ে করেন।   মৃত্যু  আজিজুর রহমান ১৯৫৬ সালে মারা যান।   তথ্যসূত্র   বিষয়শ্রেণী:২০শ শতাব্দীর বাঙালি বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:ভোলা জেলার রাজনীতিবিদ বিষয়শ্রেণী:১৯৫৬-এ মৃত্যু বিষয়শ্রেণী:১৯০১-এ জন্ম বিষয়শ্রেণী:বঙ্গীয় আইনসভার সদস্য ১৯৪৬-১৯৪৭ বিষয়শ্রেণী:পূর্ববঙ্গ আইনসভার সদস্য ১৯৪৭-১৯৫৪ বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী বিষয়শ্রেণী:বোরহানউদ্দিন উপজেলার ব্যক্তি
কুং ফু ভাল্লুক একটি ইন্টারনেট মিম, যার সাথে একটি এশীয় কালো ভাল্লুক জড়িত, যে দক্ষতার সাথে মোচড় দেয় এবং লম্বা লাঠি ছুঁড়ে দিয়ে আবার ধরে।  ভাল্লুকটি জাপানের হিরোশিমার আশা চিড়িয়াখানার প্রাণী। ২০০২ সালে যখন সে প্রথম চিড়িয়াখানায় আসে, চিড়িয়াখানার কর্মীরা তাকে খেলার জন্য লম্বা লাঠি সরবরাহ করে। ক্লড কুংফু অভিনয়ের কথা মনে করিয়ে দেয় এমন একটি ভঙ্গিতে তাদের মনোযোগ আকর্ষণ করতে পারদর্শী হয়ে উঠে।  ২০০৭ সালে যখন ভাল্লুকটির আচরণের ভিডিও ইন্টারনেটে প্রথম প্রকাশিত হয়, তখন অনেক দর্শক তাদেরকে ক্যামেরার কৌশল বা অন্যান্য জালিয়াতির পণ্য হিসেবে সন্দেহ করে। পরে সিএনএন, সিবিএস ও টেলিগ্রাফের প্রতিবেদকরা ভাল্লুকটির দক্ষতাকে আসল বলে নিশ্চিত করে। ২০১০ সালের জুন পর্যন্ত, ভিডিওগুলো ইউটিউব, সিএনএন ও অন্যান্য ওয়েবসাইটে দুই মিলিয়নেরও বেশি বার দেখা হয়। (কার্ক ডগলাসের "কুং ফু ফাইটিং" গানের কপিরাইট-লঙ্ঘন হিসেবে ব্যবহারের কারণে ভিডিওটির কিছু সংস্করণ শেষ পর্যন্ত ইউটিউব থেকে সরিয়ে নেওয়া হয়); এটির জনপ্রিয়তা বর্তমানে প্রদর্শিত দর্শক সংখ্যার চেয়ে অনেক বেশি।   তথ্যসূত্র   বিষয়শ্রেণী:ভাইরাল ভিডিও বিষয়শ্রেণী:ইন্টারনেট মিম বিষয়শ্রেণী:ইন্টারনেট হাস্যরস
জেফারসন সি লিভেন্স একজন মার্কিন জৈব প্রকৌশলী।  লিভেন্স হল্যান্ড, মিশিগানে বেড়ে ওঠেন। তিনি ১৯৭৬ সালে মিশিগান ইউনিভার্সিটিতে রাসায়নিক প্রকৌশলে স্নাতক ডিগ্রি সম্পন্ন করেন এবং পারডু বিশ্ববিদ্যালয়ে একই বিষয়ে ডক্টরেট অধ্যয়ন করেন।  ১৯৮২ সালে, তিনি ইস্টম্যান কোডাক কোম্পানির বায়ো-প্রোডাক্টস বিভাগের জন্য কাজ শুরু করেন এবং ১৯৯০ সালে চলে যান, যখন এটি জেননকর ইন্টারন্যাশনাল হয়ে যায়। লিভেন্স পরবর্তীতে এ. ই. স্ট্যালিতে যাওয়ার আগে মিশিগান বায়োটেকনোলজি ইনস্টিটিউটে যোগদান করেন। ২০০৭ এবং ২০১২ এর মধ্যে, লিভেন্স আমিরিস ইনকর্পোরেটেড এর জন্য কাজ করেছিলেন।  তারপর তিনি জেনোমেটিকায় চলে যান এবং ২০১৮ সালে অবসর গ্রহণ করেন।  ২০১৯ সালে, লিভেন্স ইউনাইটেড স্টেটস ন্যাশনাল একাডেমি অফ ইঞ্জিনিয়ারিং- এর সদস্য নির্বাচিত হন।   তথ্যসূত্র   বিষয়শ্রেণী:২০শ শতাব্দীর মার্কিন প্রকৌশলী বিষয়শ্রেণী:পারডু বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:কোডাকের ব্যক্তি বিষয়শ্রেণী:মিশিগানের প্রকৌশলী বিষয়শ্রেণী:২১শ শতাব্দীর মার্কিন প্রকৌশলী বিষয়শ্রেণী:মার্কিন জৈব প্রকৌশলী
thumb|হুসেন সাগর লেক থেকে তেলেঙ্গানা রাজ্য সচিবালয়ের দৃশ্য, ৭৮ তম স্বাধীনতা দিবসের জন্য তেরঙ্গায় আলোকিত। তেলেঙ্গানা সচিবালয়, আনুষ্ঠানিকভাবে হায়দ্রাবাদে অবস্থিত ডঃ বিআর আম্বেদকর তেলেঙ্গানা রাজ্য সচিবালয় নামে পরিচিত, হল ভারতের তেলেঙ্গানা সরকারের কর্মচারীদের প্রশাসনিক কার্যালয়। তেলেঙ্গানা সরকার ১৫ সেপ্টেম্বর ২০২২-এ নতুন সচিবালয় কমপ্লেক্সের নাম ডঃ বিআর আম্বেদকর তেলেঙ্গানা সেক্রেটারিয়েট রাখার সিদ্ধান্ত নিয়েছে। চেন্নাই-ভিত্তিক আর্কিটেক্ট পনি কনসেসাও এবং অস্কার কনসেসাও দ্বারা ডিজাইন করা হয়েছে।কমপ্লেক্সটি শাপুরজি পালোনজি এবং কোম্পানি প্রাইভেট লিমিটেড দ্বারা সমস্ত গ্রীন বিল্ডিং কাউন্সিলের নিয়ম মেনে তৈরি করা হয়েছে। তেলেঙ্গানা সচিবালয়ের পাশে আম্বেদকরের একটি ১২৫ ফুট লম্বা মূর্তি রয়েছে। থাম্ব|তেলেঙ্গানা সচিবালয়ের রাতের দৃশ্য   ইতিহাস  পুরানো সচিবালয়ে একটি পুরানো নিজাম আমলের ঐতিহ্যবাহী কাঠামো ছিল যাকে পেশী বা জি-ব্লক বলা হয়। এটির ১০টি ব্লক ছিল এবং এটি । নতুন রাজ্য তেলেঙ্গানা গঠনের জন্য অন্ধ্রপ্রদেশকে বিভক্ত করার পর, ভবনটি ২০২৪ সাল পর্যন্ত ১০ বছরের জন্য অন্ধ্রপ্রদেশ এবং তেলেঙ্গানার জন্য ৫৮:৪২ ভাগে ভাগ করা হয়েছিল।  তেলেঙ্গানার পুরানো সচিবালয় কমপ্লেক্সটি ২০২০ সালের জুলাইয়ের প্রথম দিকে হায়দ্রাবাদে ধ্বংস করা শুরু হয়েছিল, সরকার পুরানো ভবনগুলি ভেঙে ফেলা শুরু করেছিল এবং এর জায়গায় একটি অত্যাধুনিক নতুন কমপ্লেক্স নির্মাণের পথ প্রশস্ত করেছিল। ইন্দো-সারাসেনিক শৈলীতে নির্মিত, নতুন তেলেঙ্গানা সচিবালয়টি ইন্দো-ইসলামিক স্থাপত্য বৈশিষ্ট্যগুলিকে সাধারণত গম্বুজের সাথে মিশ্রিত করে।   তথ্যসূত্র   বিষয়শ্রেণী:ভারতের রাজ্য সরকারের প্রশাসনিক সদর দফতর বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:তেলেঙ্গানার সরকারি ভবন বিষয়শ্রেণী:হায়দ্রাবাদের ভবন ও স্থাপনা
thumb|ট্রেন থেকে নেত্রবতী নদীর দৃশ্য  thumb|300px|ম্যাঙ্গালোরে নেত্রবতী নদী thumb|300px|right|নেত্রবতী রেলওয়ে সেতুটি ম্যাঙ্গালোরের প্রবেশ দ্বার হিসাবে কাজ করে। thumb|300px|right|ম্যাঙ্গালোরে নেত্রবতী নদীর ওপর উল্লাল সেতু নেত্রবতী নদীর উৎপত্তি হয়েছে ভারতের কর্ণাটকের চিকমাগালুর জেলার কুড়েমুখের ইয়েলানিরু ঘাটে বঙ্গবালিজ উপত্যকায়। এই নদীটি প্রসিদ্ধ তীর্থস্থান ধর্মস্থল দিয়ে প্রবাহিত হয়েছে এবং ভারতের অন্যতম পবিত্র নদী হিসাবে বিবেচিত হয়। ম্যাঙ্গালোর শহরের দক্ষিণে আরব সাগরে পড়ার আগে এটি উপ্পিনাঙ্গাড়িতে কুমারধারা নদীর সাথে মিশেছে। ম্যাঙ্গালোর এবং বানতওয়াল অঞ্চলের জলের মূল উৎস হল এই নদী। নেত্রবতী রেলওয়ে সেতুটি ম্যাঙ্গালোর শহরের প্রবেশদ্বার হিসাবে কাজ করে।  এর আগে গত শতাব্দীতে এটি  বান্তুওয়াল নদী  নামে পরিচিত ছিল; গুরুত্বপূর্ণ শহর বান্তুওয়াল এর তীরে অবস্থিত। ১৮৫৫ সালে প্রকাশিত গেজেটিয়ার অফ সাদার্ন ইন্ডিয়াতে, দক্ষিণ-পশ্চিম মৌসুমি বায়ুর সময়, জল ভেঙে পার হওয়া যায় না এমন একটি উল্লেখ, নেত্রবতী নদী সম্বন্ধে পাওয়া যায়। প্রস্থের দিকে এটির প্রসার প্রায় ২০০ গজ, নদীতল বড় শিলা পাথরে ভরা। সেগুলি মূলত হর্নব্লেন্ড শিলা, মাইকা এবং গার্নেটের ছোট, পাতলা, ধাতব বৃত্তাকার টুকরোয় ভর্তি। চামড়া রঙা সুন্দর পেগমেটাইটের টুকরো হিসাবে সায়ানাইটসও এই ছোট নদীটির তলায় পাওয়া যায়। ছোট দেশীয় নৌকা দিয়ে নেত্রবতী নদীতে অনেক দূর পর্যন্ত চলাচল করে। এই নদীর নামানুসারে, ম্যাঙ্গালোর দিয়ে যাওয়া একটি ট্রেনের নামকরণ করা হয়েছে নেত্রবতী এক্সপ্রেস।  প্রায়শই বর্ষার সময় নেত্রবতী নদীর স্রোতে বান্তুওয়াল ভেসে যায়। সেজন্য এখানকার অনেক বাসিন্দা শহর ছেড়ে অন্যত্র বসতি স্থাপন করেছে এবং উন্নতি করেছে। ১৯২৮ এবং ১৯৭৪ সালে  বড় বন্যা দেখা দিয়েছিল, যা শহরের বয়ষ্কদের মনে আছে।  যাত্রাপথ নেত্রবতী নদীর উৎপত্তি কর্ণাটক রাজ্যের কুড়েমুখ পর্বতশ্রেণীর ইয়েল্লনার ঘাটের ইয়েলানিরু ঘাটে বঙ্গবালিজ উপত্যকার পশ্চিমঘাট পর্বতমালায়। এই নদীর অববাহিকা প্রায় ১,৩৫৩ বর্গমাইল অঞ্চল। কুমারধারা নদীটি, যেটি পশ্চিম ঘাট পর্বতমালার  সুব্রমণ্য পরিসরে উৎপন্ন হয়েছে, সেটি উপ্পিনাঙ্গাড়ি গ্রামের কাছে নেত্রবতী নদীর সাথে মিলিত হয়েছে। প্রতি বছর প্রায় ১০০ টিএমসির বেশি জল আরব সাগরে প্রবাহিত হচ্ছে।   কৃষি ও মাছ ধরা  এই নদীর তীরে বসতি স্থাপন করা মানুষের প্রধান পেশা হল কৃষিকাজ ও মাছ ধরা। বর্ষার সময় কৃষিকাজের মূল উৎস এই নদীটির জল। নদীটি জলজীবনে সমৃদ্ধ। নদীর আশেপাশে বসতি স্থাপনকারী বেশিরভাগ মানুষ এখানে মাছ ধরে জীবিকা নির্বাহ করে। এইখানকার সূক্ষ্ম বালিও বিক্রি হয়, যা নির্মাণের জন্য ব্যবহৃত হয়। এই বালি নদী তলদেশ থেকে নেওয়া হয়।   বিতর্ক  এই নদীর তীরে অনেক ছোট জলবিদ্যুৎ প্রকল্প এবং তার বিবর্তন প্রকল্প স্থাপন করা হয়েছে, এর ফলে পরিবেশগতভাবে সংবেদনশীল এই অঞ্চলের পরিবেশের ক্ষতি হয়েছে; এবং আরও কিছু প্রকল্প পরিকল্পনার পর্যায়ে রয়েছে এবং কিছু বাস্তবায়িত হয়েছে। সাম্প্রতিক কালে এক বিতর্ক দেখা দিয়েছে, প্রস্তাব রাখা হয়েছিল নদীর গতিপথ পরিবর্তন করে দিয়ে পশ্চিমঘাট পর্বতমালার সেই শুকনো জমির অঞ্চলে সেচ করার।  তবে কিছু বিশেষজ্ঞের মতে নদীর পথ পরিবর্তনের ফলে অপ্রত্যাশিত পরিবেশ বিপর্যয়ের সৃষ্টি হতে পারে। উদাহরণস্বরূপ, মিঠা জলের প্রবাহ হ্রাস পেতে পারে এবং এর ফলে পরবর্তী সময়ে সমুদ্রের মধ্যে প্রবাহিত জলে পুষ্টিগুণ হ্রাস পেতে পারে। এটি সামুদ্রিক জীবনে প্রভাব ফেলতে পারে। এটি পশ্চিম ঘাটে বৃষ্টিচ্ছায় অরণ্যের ক্ষতি সাধন করতে পারে। এছাড়াও নেত্রবতী নদীর প্রস্তাবিত বৈদ্যুতিক প্রকল্পগুলির বিরুদ্ধে কিছু বিরোধিতা দেখা দিয়েছে।   আরও দেখুন   List of rivers of Dakshina Kannada and Udupi districts   তথ্যসূত্র   বিষয়শ্রেণী:কর্ণাটকের নদী
আফিয়া এফেরে  হল একটি নাইজেরিয়ান স্যুপ। এটি ইবিবিও/এফিক জাতিগোষ্ঠীর মধ্যে জনপ্রিয়। এই স্যুপকে "সাদা স্যুপ" (হোয়াইট স্যুপ) নামেও ডাকা হয়। কারণ এতে পাম তেল ব্যবহার করা হয় না। থাম্ব|আফিয়া এফের স্যুপ   উৎপত্তি  সাদা স্যুপ হল নাইজেরিয়ার দক্ষিণ অঞ্চলের মানুষের দ্বারা প্রস্তুত করা একটি স্যুপ। এটি নাইজেরিয়ায় দুটি রূপে পাওয়া যায়—ইগবো সংস্করণ (ওফে এনসালা) এবং ইবিবিও/এফিক সংস্করণ (আফিয়া এফেরে)। আফিয়া এফেরে ইগবো স্যুপ ওফে এনসালার মতো হলেও এতে কম উপাদান ব্যবহৃত হয় এবং এতে উয়ায়াক (একটি স্থানীয় মশলা) থাকে না।   সারসংক্ষেপ  তেলবিহীন এই স্যুপ মূলত দুটি প্রধান মাংস দিয়ে তৈরি হয়—ছাগল বা মুরগি। এগুলো "আফিয়া এফেরে ইবট" এবং "আফিয়া এফেরে উনেন" নামে পরিচিত, যার অর্থ যথাক্রমে ছাগলের সাদা স্যুপ এবং মুরগির সাদা স্যুপ।  এই স্যুপ তৈরিতে ব্যবহৃত অন্যান্য উপাদানের মধ্যে রয়েছে উয়ায়াক, এহু (কালাবাশ জায়ফল), উজিজা পাতা এবং চিংড়ি।   তথ্যসূত্র   বিষয়শ্রেণী:নাইজেরীয় রন্ধনশৈলী
সুমাইলা কুরেশী (জন্ম: ৩০ এপ্রিল ১৯৮৮) পাকিস্তান জাতীয় মহিলা ক্রিকেট দলের একজন সাবেক খেলোয়াড়। তিনি একজন ডান-হাতি অফ ব্রেক বোলার ছিলেন। তিনি ২০১০ সালে তিনটি মহিলাদের একদিনের আন্তর্জাতিক ম্যাচ এবং একটি মহিলাদের টুয়েন্টি২০ আন্তর্জাতিক ম্যাচ খেলেছিলেন। জাতীয় দলে খেলার আগে তিনি করাচি নারী ক্রিকেট দল সহ সিন্ধু প্রাদেশিক নারী ক্রিকেট দল এবং বেলুচিস্তান প্রাদেশিক ক্রিকেট দলের হয়ে খেলতেন, এছাড়াও তিনি ওমর অ্যাসোসিইয়েটস নামের একটি সংস্থার নারী ক্রিকেট দলের হয়েও খেলতেন।  সুমাইলা বর্তমানে করাচির একটি বেসরকারী ক্রিকেট প্রশিক্ষণ প্রতিষ্ঠানে কর্মরত আছেন। তথ্যসূত্র  বহিঃসংযোগ      বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:করাচি থেকে আগত ক্রিকেটার বিষয়শ্রেণী:পাকিস্তানি নারী ক্রিকেটার বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার বিষয়শ্রেণী:করাচির নারী ক্রিকেটার বিষয়শ্রেণী:বেলুচিস্তানের নারী ক্রিকেটার
সূর্য শতকম () হলো সপ্তম শতাব্দীর সংস্কৃত শ্লোক যা ময়ূরভট্ট কর্তৃক হিন্দু দেবতা সূর্যের প্রশংসায় রচনা করা হয়েছে।  ঘটনা ময়ূরভট্ট কুষ্ঠরোগে ভুগছিলেন। তিনি বর্তমান বিহারের ঔরঙ্গাবাদ জেলার দেও-এ অবস্থিত বিখ্যাত দেও সূর্য মন্দিরে তপস্যা করেছিলেন। তিনি সূর্য দেবতার প্রশংসায় একশত শ্লোক রচনা করেছিলেন এবং কুষ্ঠরোগ নিরাময় করেছিলেন। তিনি যখন শ্লোকগুলি রচনা করছিলেন, তখন তিনি ব্রহ্মরাক্ষস দ্বারা বিরক্ত হয়েছিলেন কিন্তু তিনি তাকে পরাজিত করতে এবং সূর্যদেবকে খুশি করতে সক্ষম হন। ভগবান সূর্যের প্রশংসায় তিনি যে একশটি শ্লোক রচনা করেছিলেন তা সূর্য শতকম নামে বিখ্যাত হয়ে ওঠে।Suryasatakam of Mayur Bhatta (with Sanskrit, Hindi, English Commentary সংস্কৃতে শতকম মানে শত। শতকম শ্লোক সূর্য শতকমের প্রথম দুটি শ্লোক নিম্নরূপ। শ্লোকের বিখ্যাত প্রথম স্তবকের কারণে, সূর্য শতকম সাধারণত আদিদেব নমস্তুভ্যাম শ্লোক নামেও পরিচিত:  তথ্যসূত্র  বিষয়শ্রেণী:হিন্দু ধর্মগ্রন্থ বিষয়শ্রেণী:সংস্কৃত গ্রন্থ বিষয়শ্রেণী:বিহারের ইতিহাস বিষয়শ্রেণী:৭ম শতাব্দীর সংস্কৃত সাহিত্য
বিমানবন্দর বাংলাদেশের সিলেট জেলার একটি মেট্রোপলিটন থানা। এটি সিলেট সিটি কর্পোরেশনের আওতাধীন।   আয়তন  বিমানবন্দর থানার মোট আয়তন ১১০.৫৯ বর্গ কিলোমিটার।   প্রতিষ্ঠাকাল  ২০১১ সালের ১১ আগস্ট বিমানবন্দর থানা গঠিত হয়।   অবস্থান ও সীমানা  সিলেট সিটি কর্পোরেশনের উত্তরাংশে বিমানবন্দর থানার অবস্থান। এর পশ্চিমে জালালাবাদ থানা, দক্ষিণে কোতোয়ালী  থানা ও শাহপরাণ থানা, পূর্বে জৈন্তাপুর উপজেলা এবং উত্তরে গোয়াইনঘাট উপজেলা অবস্থিত।   প্রশাসনিক এলাকা  বিমানবন্দর থানার আওতাধীন সিলেট সিটি কর্পোরেশনের এলাকাসমূহ হল:  ৬নং ওয়ার্ড  ৭নং ওয়ার্ড  ৮নং ওয়ার্ড   আরও দেখুন   সিলেট সিটি কর্পোরেশন  সিলেট সদর উপজেলা  সিলেট জেলা   তথ্যসূত্র    বহিঃসংযোগ     বিষয়শ্রেণী:সিলেট সিটি কর্পোরেশনের থানা
হোলিডেট (ইংরেজি:Holidate) ২০২০ সালের একটি আমেরিকান রোমান্টিক হাস্যরসাত্মক ছুটিকালীন চলচ্চিত্র। এমা রবার্টস, লিউক ব্রাসে, জ্যাক মানলে, জেসিকা ক্যাপশ, এন্ড্রু ব্যাচেলর, ফ্রান্সেস ফিসার, মনিষ দয়াল এবং ক্রিস্টিন শেনোউথ চলচ্চিত্রটিতে মূল ভূমিকায় অভিনয় করেছেন। চলচ্চিত্রটি ২৮ই অক্টোবর, ২০২০ সালে নেটফ্লিক্সে মুক্তি দেওয়া হয়েছে।  সংক্ষিপ্ত বিবরণ স্লোন শিকাগোতে বসবাসকারী একজন যুবতী মহিলা যিনি ছুটির দিনকে ঘৃণা করেন, কেননা ছুটির দিনে তার একা থাকার ব্যাপারটিকে তার পরিবার পছন্দ করে না। এছাড়া সম্প্রতি তার সাথে তার প্রেমিকের ছাড়াছাড়ি হয়ে গেছে, যার জন্য তার মা এলাইন তাকে নতুন কোনো পুরুষের সাথে তাকে সম্পর্কে জড়ানোর চেষ্টা করে যাচ্ছে।  অপরদিকে এভানস্টন, ইলিনয়ে বসবাসকারি জ্যাকসন একজন যুবক অস্ট্রেলিয়ান গলফার, যিনি ছুটির দিনে তার মেয়ে বন্ধুর সাথে তাদের বাড়িতে ছুটি কাটাতে এসেছেন।  চরিত্র  এমা রবার্টস, স্লোন ব্যানসন   লিউক ব্রাসে, জ্যাকসন  এন্ড্রু ব্যাচেলর, নিল   জ্যাসিকা ক্যাপশ, এবে   মনিষ দয়াল, ফারুক   এলেক্স মোফাট, পিটার   জ্যাক মানলে, ইয়র্ক   সিন্থি উ, লিজ  ফ্রান্সেস ফিসার, এলাইন   ক্রিস্টিন সেনোউথ, আন্ট সুসান as Aunt Susan  ডান লোউরিয়া, ওয়ালি   কার্ল ম্যাকডোয়েল, স্কার্ফি স্যান্টা   নিকোলা পেল্টজ, ফেলিসিটি as Felicity  জুলিয়েন মার্লোন, লুক  ম্যাকেলা হুবার, এনি   এনিম কারেলো, কার্লি as Carly  ম্যাগান হোলওয়ে, কার্লির মা   সাবান্নাহ রেইনা, ডেইসি as Daisy  বিলি স্লাটার, ব্যারি   কার্লোস লাকামারা, কার্লির পিতা প্রোডাকশন মার্চ ২০১৯ সালে এমা রবার্টস এর যুক্ত হওয়ার ঘোষণা আসে এবং এর সাথে জন হোয়াইটসেলকে চলচ্চত্রটির পরিচালনার দায়িত্ব দেওয়া হয়। এরপর ওয়ান্ডারল্যান্ড সাউন্ড এবং ভিশন কোম্পানির পক্ষ থেকে জানানো হয় এমসিজি এবং মেরি ভায়োলা চলচ্চিত্রটি প্রযোজনা করবেন এবং নেটফ্লিক্স এর পরিবেশনের দায়িত্বে থাকবে। মে ২০১৯ সালে লিউক ব্রাসে, জ্যাক মানলে, জেসিকা ক্যাপশ, এন্ড্রু ব্যাচেলর, ফ্রান্সেস ফিসার, মণীষ দয়াল এবং ক্রিস্টিন ছেনোউথ চলচ্চিত্রটির সাথে যুক্ত হোন।  চিত্রগ্রহণ প্রিন্সিপাল ফোটোগ্রাফি চলচ্চিত্রটির কাজ মে ২০১৯ সালে আটলান্টা, জর্জিয়ায় শুরু করে।  সঙ্গীত ড্যান দ্য অটোমেটর চলচ্চিত্রটির সঙ্গীত রচনা করেছে। মুক্তি হোলিডেট চলচ্চিত্রটি অক্টোবর ২৮, ২০২০ সালে নেটফ্লিক্সে মুক্তি পেয়েছে। প্রথম সপ্তাহে এটি সবথেকে বেশি দেখা চলচ্চিত্র হিসেবে জায়গা পেয়েছিলো। নভেম্বরের চার তারিখে ভ্যারাইটি ম্যাগাজিন প্রকাশ করেছে যে, উক্ত চলচ্চিত্রটি বছরের সবথেকে বেশি দেখা ২৫টি চলচ্চিত্রের মধ্যে জায়গা করে নিয়েছে। তথ্যসূত্র  বহিঃসংযোগ      বিষয়শ্রেণী:২০২০ এর চলচ্চিত্র বিষয়শ্রেণী:২০২০ সালের রোমান্টিক ধাচের চলচ্চিত্র বিষয়শ্রেণী:২০২০ সালের বড়দিনের চলচ্চিত্র বিষয়শ্রেণী:আমেরিকান চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:ইংরেজি ভাষার নেটফ্লিক্স চলচ্চিত্র বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:ইংরেজি ভাষার প্রণয়ধর্মী হাস্যরসাত্মক চলচ্চিত্র
পুনর্নির্দেশ আযল (সহবাস)   তারিখ   বাইবেলে ওনানের গল্পটি গর্ভাবস্থা এড়াতে প্রত্যাহার পদ্ধতি ব্যবহারের প্রাচীনতম বর্ণনা। এই লেখাটি প্রায় ২,৫০০ বছর আগে লেখা হয়েছিল বলে মনে করা হয়। প্রাচীন গ্রীস এবং রোমের সভ্যতার সমাজগুলিতে গর্ভনিরোধের এই পদ্ধতিটি পছন্দ করা হত, যদিও তারা বিভিন্ন ধরণের জন্মনিয়ন্ত্রণ পদ্ধতি অনুশীলন করত। তবে, এই সমাজগুলি জন্মনিয়ন্ত্রণকে পুরুষদের নয়, বরং মহিলাদের দায়িত্ব হিসাবে দেখত। ঐতিহাসিক তথ্যসূত্রে গর্ভাবস্থা রোধ করার জন্য মহিলাদের দ্বারা নিয়ন্ত্রিত ডিভাইসগুলির ব্যবহার, যেমন আদিম মহিলা কনডম, এবং এই উদ্দেশ্যে ব্যবহৃত কিছু ধরণের মন্ত্র এবং জাদুবিদ্যার প্রমাণ পাওয়া যায়।
ইয়াহিয়া (আরবি: يحيى‎) হচ্ছে একটি আরবি ভাষার পুরুষের প্রদত্ত নাম। অর্থ: গুরুতর, সক্রিয়, আধুনিক, বন্ধুত্বপূর্ণ, মনোযোগী।   ব্যক্তি    ইয়াহিয়া -ছিলেন একজন নবী।  ইয়াহইয়া ইবনে মা'ঈন -প্রাথমিক যুগের একজন বিশিষ্ট ইসলামিক স্কলার।  ইয়াহিয়া পেত্রা -কেলানতানের দ্বাদশ সুলতান।  ইয়াহিয়া ইবনে হাবাশ সোহরাওয়ার্দী -পারস্যের একজন দার্শনিক যিনি ইসলামী দর্শনের অন্যতম গুরুত্বপূর্ণ ধারা ইশরাকি দর্শনের প্রতিষ্ঠাতা।  ইয়াহিয়া খান - পাকিস্তান সেনাবাহিনীর প্রাক্তন সর্বাধিনায়ক ও পাকিস্তানের রাষ্ট্রপতি ও সামরিক শাসক ছিলেন।  ইয়াহিয়া আল-শেহরি - সৌদি আরব জাতীয় দলের খেলোয়াড়।   উপজাতি    ইয়াহিয়া আবু ইসহাক -আলজিয়ার্সের উপজাতি।   স্থান    ইয়াহিয়াখেল জেলা - আফগানিস্তানের পাক্তিকা প্রদেশের একটি জেলা।  বিষয়শ্রেণী:আরবি ভাষার উপাধি বিষয়শ্রেণী:আরবি পুরুষবাচক প্রদত্ত নাম বিষয়শ্রেণী:পুরুষবাচক প্রদত্ত নাম
মোঃ আব্দুল মান্নান বাংলাদেশ সুপ্রিম কোর্টের হাইকোর্ট বিভাগের একজন বিচারপতি।   কর্মজীবন  ২০২০ সালে দুর্নীতির অভিযোগে চাকরি থেকে মুক্তি পাওয়ার পর মান্নান পিরোজপুর জেলার জেলা ও দায়রা জজ ছিলেন। আওয়ামী লীগের সাবেক সংসদ সদস্য একেএমএ আউয়াল সাইদুর রহমান ও তার স্ত্রীকে দুর্নীতির মামলায় কারাগারে পাঠানোর পর এ ঘটনা ঘটে। বিচারপতি তারিক উল হাকিম ও বিচারপতি মোঃ ইকবাল কবির সরকারকে প্রশ্ন করেন কেন তাকে অপসারণ অবৈধ ঘোষণা করা হবে না। আইনজীবী ও সুশীল সমাজের দ্বারা এই সিদ্ধান্তের তীব্র সমালোচনা করা হয়।  শেখ হাসিনার নেতৃত্বাধীন আওয়ামী লীগ সরকারের পতনের পর মান্নান, আরও ২২ জনের সাথে, ৯ অক্টোবর ২০২৪-এ হাইকোর্ট বিভাগের বিচারপতি নিযুক্ত হন।   তথ্যসূত্র   বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:বাংলাদেশী আইনজীবী বিষয়শ্রেণী:জীবিত ব্যক্তি
ওয়াপস বলিউডের একটি চলচ্চিত্র। এটি ১৯৪৩ সালে মুক্তি পেয়েছিল। এটি একটি সাদাকালো চলচ্চিত্র।   অভিনয়ে   অসিতবরন - শ্যাম  ধীরাজ ভট্টাচার্য - রাজেন্দ্র  ভারতী দেবী - শোভা  ইন্দু মুখোপাধ্যায় - শোভার বাবা  নবাব - শ্যামের বাবা   তথ্যসূত্র    বহিঃসংযোগ     বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:১৯৪০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৪৩-এর চলচ্চিত্র বিষয়শ্রেণী:হিন্দি ভাষার চলচ্চিত্র
মাসুম শাহরিয়ার হলেন একজন বাংলাদেশী টেলিভিশন পরিচালক, চিত্রনাট্যকার এবং লেখক।  কর্মজীবন  মাসুম শাহরিয়ার ১৯৯৯ সালে স্নাতক প্রথম বর্ষের শিক্ষার্থী থাকাকালীন সময়ে নাটক রচনা করে টেলিভিশন শিল্পে কর্মজীবনে প্রবেশ করেন। তার রচিত প্রথম নাটক ছিল সায়াৎসায় যেটি বিটিভিতে সম্প্রচারিত হয়েছিল। তার সুদীর্ঘ কর্মজীবনে তিনি ৩০০ শত এর অধিক প্যাকেজ নাটক বা একক নাটক লিখেছেন। এছাড়াও তিনি ধারাবাহিক নাটক লিখেছেন প্রায় ২০টির মত।  টেলিভিশন নাটকের তালিকা পরিচালক হিসেবে  লজ্জাবতী লায়লা এবার অভিনেত্রী লায়লা  মাফ কইরা দেন  শিকার  পরম প্রেমের গল্প  লেখক হিসেবে  এখানে জীবনানন্দ নেই  আম্মা  আহ জীবন  গালিবের গপ্পো  পরানের মানুষ  একদিন খুজেছিনু জারে  পরানের মানুষ  লে পেরুজের সুর্যাস্ত  চিত্রনাট্যকার হিসেবে   শহরের শেষ বাড়ী  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশী পরিচালক বিষয়শ্রেণী:বাংলাদেশী চিত্রনাট্যকার বিষয়শ্রেণী:বাংলাদেশী লেখক বিষয়শ্রেণী:১৯৭৭-এ জন্ম
জন ডেরেক র‌্যাডফোর্ড   (পূর্বে জন ওরবয়েস ; জন্ম জুন ১৯৫৭) একজন ব্রিটিশ অপরাধী, যিনি ব্ল্যাক ক্যাব রেপিস্ট নামে পরিচিত।  ২০০৯ সালে ১২ জন মহিলার উপর হামলার জন্য ওরবয়েস দোষী সাব্যস্ত হন।  পুলিশ বলেছিল, তার হয়তো শতাধিক শিকার রয়েছে।      জীবনের প্রথমার্ধ  মিডলসেক্সের এনফিল্ডে জন্ম,  ওয়রবয়েস কিছু যোগ্যতার সাথে স্কুল ছেড়েছিল এবং মিল্কম্যান, জুনিয়র ডেইরি ম্যানেজার এবং সিকিউরিটি গার্ড সহ চাকরিতে নিযুক্ত ছিল।  ১৯৯১ সালে কেট সান্তোসকে বিয়ে করার আগে তিনি দক্ষিণ লন্ডনের রোদারহিথেতে একা থাকতেন; চার বছর পর দম্পতি আলাদা হয়ে যায়। সান্তোস বলেছেন যে তিনি তার মেয়েকে যৌন নিপীড়ন করেছেন এবং তিনি স্বীকার করেছেন যে তিনি বাড়িতে চর্চা করে অন্য নারীদের উপর আক্রমণ করতেন।  ২০০৮ সালে গ্রেপ্তারের সময় তিনি একটি সম্পর্কে ছিলেন।    তথ্যসূত্র   বিষয়শ্রেণী:২০০০-এর দশকে ধর্ষণ বিষয়শ্রেণী:ইংরেজ বন্দী ও আটক বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:লন্ডনে ধর্ষণ বিষয়শ্রেণী:ধর্ষণের দায়ে দোষী সাব্যস্ত ইংরেজ বিষয়শ্রেণী:মাদকের অপরাধে দোষী সাব্যস্ত ইংরেজ বিষয়শ্রেণী:ইংরেজ পুরুষ অপরাধী বিষয়শ্রেণী:লন্ডনের অপরাধী বিষয়শ্রেণী:ব্রিটিশ ট্যাক্সি চালক বিষয়শ্রেণী:যৌন নিপীড়নের দায়ে দোষী সাব্যস্ত ব্রিটিশ ব্যক্তি বিষয়শ্রেণী:২১শ শতাব্দীর ইংরেজ অপরাধী
ডান|থাম্ব|295x295পিক্সেল| গার্গী শঙ্কর মিশ্র গার্গী শঙ্কর মিশ্র (জন্ম: ১ জানুয়ারি ১৯১৯, নাগপুর) একজন ভারতীয় রাজনীতিবিদ এবং মধ্য প্রদেশের সিওনি (লোকসভা কেন্দ্র) প্রতিনিধিত্বকারী অষ্টম লোকসভার সদস্য ছিলেন।  তিনি ভারতীয় সংসদের ৪র্থ, ৫ম, ৬ষ্ঠ এবং ৭ম লোকসভার সদস্য হিসাবেও নির্বাচিত হয়েছিলেন।    তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মধ্যপ্রদেশের লোকসভা সদস্য বিষয়শ্রেণী:অষ্টম লোকসভার সদস্য বিষয়শ্রেণী:সপ্তম লোকসভার সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:পঞ্চম লোকসভার সদস্য বিষয়শ্রেণী:চতুর্থ লোকসভার সদস্য